ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സുഖംപ്രാപിച്ചവരുടെ എണ്ണം 13.2 ലക്ഷം കടന്നതോടെ രാജ്യത്തെ കോവിഡ് മുക്തിനിരക്ക് 67.62% ആയി ഉയര്ന്നു
മരണനിരക്ക്  താഴുന്നത് തുടര്ന്ന് 2.07% ആയി
കഴിഞ്ഞ 24 മണിക്കൂറിനുള്ളില് 46,121 കോവിഡ് 19 ബാധിതര് ആശുപത്രിവിട്ടതോടെ രാജ്യത്തെ കോവിഡ് 19 മുക്തരുടെ ആകെ എണ്ണം 13,28,336 ആയി ഉയര്ന്നു. രോഗമുക്തരുടെ എണ്ണത്തില് സ്ഥിരമായ വര്ധന വന്നതോടെ, സുഖം പ്രാപിച്ചവരും ചികിത്സയിലുള്ളവരും തമ്മിലുള്ള അന്തരം 7,32,835 ആയി.
രോഗമുക്തി നിരക്ക് ഉയര്ന്ന് 67.62% എന്ന നിലയിലെത്തി.
രാജ്യത്ത് നിലവില് ചികിത്സയിലുള്ളത് 5,95,501 പേരാണ്. ഇത് ആകെ കോവിഡ് രോഗബാധിതരുടെ 30.31% ആണ്. ആശുപത്രികളിലും വീടുകളിലെ ഐസൊലേഷനിലുമായി ചികിത്സയിലാണിവര്.
ചികിത്സയിലുള്ളവര് 2020 ജൂലൈ 24-ലെ 34.17 ശതമാനത്തില് നിന്ന് ഇന്നത്തെ കണക്കനുസരിച്ച് 30.31 ശതമാനമായി കുറഞ്ഞു.
കേന്ദ്ര, സംസ്ഥാന/കേന്ദ്രഭരണപ്രദേശ ഗവണ്മെന്റുകളുടെ ''ടെസ്റ്റ് ട്രാക്ക് ട്രീറ്റ്'' നയത്തിന്റെ ഭാഗമായി രാജ്യമെമ്പാടും ആശുപത്രി അടിസ്ഥാന സൗകര്യങ്ങള് വര്ധിപ്പിച്ചിട്ടുണ്ട്. പ്രത്യേക മാര്ഗനിര്ദേശങ്ങളുടെ പശ്ചാത്തലത്തില് രോഗികളുടെ പരിശോധനാ-ചികിത്സാസൗകര്യങ്ങള് ഏര്പ്പെടുത്തിയിട്ടുണ്ട്. ഇത്തരത്തിലുള്ള ഇടപെടലുകളുടെ ഭാഗമായി, ആഗോളതലത്തിലെ കണക്കുകള് പരിഗണിക്കുമ്പോള് രാജ്യത്തെ കോവിഡ് മരണനിരക്ക്  കുറവാണ്. മരണനിരക്ക് തുടര്ച്ചയായി താഴ്ന്ന് ഇന്നത്തെ കണക്കനുസരിച്ച് 2.07% ആയി.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
പ്രശസ്ത സാഹിത്യകാരി ബിനാപാനി മൊഹന്തിയുടെ വിയോഗത്തിൽ പ്രധാനമന്ത്രി അനുശോചിച്ചു
പ്രശസ്ത എഴുത്തുകാരി ബിനാപാനി മൊഹന്തിയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ബിനാപാനി മൊഹന്തി ഒഡിയ സാഹിത്യത്തിന്, പ്രത്യേകിച്ച് കഥാസാഹിത്യത്തിന് മഹത്തായ സംഭാവനകൾ നൽകിയിട്ടുണ്ടെന്ന് ശ്രീ മോദി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
"പ്രശസ്ത സാഹിത്യകാരി ബിനാപാനി മൊഹന്തി ജിയുടെ വേർപാടിൽ വേദനിക്കുന്നു. ഒഡിയ സാഹിത്യത്തിന്, പ്രത്യേകിച്ച് കഥാസാഹിത്യ രചനയ്ക്ക് അവർ മഹത്തായ സംഭാവനകൾ നൽകി. അവരുടെ കൃതികൾ വിവിധ ഭാഷകളിലേക്ക് വിവർത്തനം ചെയ്യപ്പെടുകയും വലിയ ജനപ്രീതി നേടുകയും ചെയ്തു. അവരുടെ കുടുംബത്തോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി."
--ND--
(
രാജ്യരക്ഷാ മന്ത്രാലയം
ഡിആർഡിഒ ഓക്സിജൻ പ്ലാന്റുകളുടെ സ്ഥാപനം ; കേരളത്തിൽ 19 പ്ലാന്റുകൾ സ്ഥാപിച്ചു
ന്യൂ ഡൽഹി: ഡിസംബർ 06, 2021
കോവിഡ്-19 മഹാമാരിയുടെ പശ്ചാത്തലത്തിൽ പിഎം കെയർസ് ഫണ്ടിന് കീഴിൽ ഡിആർഡിഒ 869 സ്ഥലങ്ങളിലായി 931 പിഎസ്എ പ്ലാന്റുകൾ സ്ഥാപിച്ചു. ഇതിൽ കേരളത്തിൽ അത്തരം 19 പ്ലാന്റുകളാണ് സ്ഥാപിച്ചത്
2019-2021 കാലയളവിൽ ഡിആർഡിഒ സ്ഥാപിച്ച ഓക്സിജൻ പ്ലാന്റുകളുടെ സംസ്ഥാനാടിസ്ഥാനത്തിലുള്ള വിശദാംശങ്ങൾ ചുവടെ ചേർത്തിരിക്കുന്നു
ഇന്ന് രാജ്യസഭയിൽ പ്രതിരോധ സഹ മന്ത്രി ശ്രീ അജയ് ഭട്ട് രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
|
|
States/ UTs
|
|
No. of plants Installed
|
|
A&N Island
|
|
2
|
|
Andhra Pradesh
|
|
19
|
|
Arunachal Pradesh
|
|
20
|
|
Assam
|
|
31
|
|
Bihar
|
|
45
|
|
Chandigarh
|
|
2
|
|
Chhattisgarh
|
|
43
|
|
Dadra and Nagar Haveli + Daman and Diu
|
|
4
|
|
Delhi
|
|
16
|
|
Goa
|
|
5
|
|
Gujarat
|
|
45
|
|
Haryana
|
|
28
|
|
Himachal Pradesh
|
|
13
|
|
J&K
|
|
28
|
|
Jharkhand
|
|
29
|
|
Karnataka
|
|
36
|
|
Kerala
|
|
19
|
|
Ladakh
|
|
4
|
|
Lakshadweep
|
|
Nil
|
|
Madhya Pradesh
|
|
56
|
|
Maharashtra
|
|
36
|
|
Manipur
|
|
14
|
|
Meghalaya
|
|
11
|
|
Mizoram
|
|
13
|
|
Nagaland
|
|
12
|
|
Odisha
|
|
36
|
|
Puducherry
|
|
1
|
|
Punjab
|
|
29
|
|
Rajasthan
|
|
48
|
|
Sikkim
|
|
3
|
|
Tamil Nadu
|
|
62
|
|
Telangana
|
|
37
|
|
Tripura
|
|
13
|
|
Uttar Pradesh
|
|
103
|
|
Uttarakhand
|
|
19
|
|
West Bengal
|
|
49
|
|
Grand Total
|
|
931
IE/SKY
(Visitor Counter : 94
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 192.27 കോടിയിലധികം വാക്സിന് ഡോസുകള്
ഉപയോഗിക്കാത്ത 20.53 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,92,27,23,625
ബാക്കിയുള്ളത്
20,53,77,891
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 192.27 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 20.53 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
വാർത്താവിനിമയ സാങ്കേതിക വിദ്യയിലെ സഹകരണം വർദ്ധിപ്പിക്കുന്നതിന് ഇന്ത്യയും ജപ്പാനും ധാരണാപത്രത്തിൽ ഒപ്പിട്ടു
(വാർത്താവിനിമയ സാങ്കേതിക വിദ്യയിലെ സഹകരണം വർദ്ധിപ്പിക്കുന്നതിന് ഇന്ത്യയും ജപ്പാനും ഇന്ന് ധാരണാപത്രത്തിൽ ഒപ്പിട്ടു. കേന്ദ്ര കമ്മ്യൂണിക്കേഷൻസ്, ഇലക്ട്രോണിക്സ്, ഐടി വകുപ്പ് മന്ത്രി ശ്രീ രവിശങ്കർ പ്രസാദ്, ജപ്പാൻ ആഭ്യന്തര കാര്യ, കമ്മ്യൂണിക്കേഷൻസ് വകുപ്പ് മന്ത്രി താകിദാ റോയ്ട്ട എന്നിവർ ഒപ്പിട്ട ധാരണാപത്രം വീഡിയോ കോൺഫറൻസിലൂടെ ഇന്ന് കൈമാറി.
5ജി സാങ്കേതികവിദ്യാ, ടെലികോം സുരക്ഷ, ഇന്ത്യയിലെ ദ്വീപുകൾക്ക് സബ്മറൈൻ ഒപ്ടിക്കൽ ഫൈബർ കേബിൾ സംവിധാനം, സ്പെക്ട്രം മാനേജ്മെന്റ്, സ്മാർട്ട് സിറ്റി, ദുരന്തനിവാരണം, പൊതു സുരക്ഷ എന്നീ മേഖലകളിൽ ഇരു രാജ്യങ്ങളും തമ്മിലുള്ള സഹകരണം ശക്തിപ്പെടുത്താൻ ധാരണാപത്രം സഹായിക്കും.
ഇരു മന്ത്രാലയങ്ങളും തമ്മിലുള്ള സഹകരണത്തിന് പുറമേ, ഇന്ത്യൻ സ്ഥാപനങ്ങളായ സി-ഡോട്ട്, ഐടിഐ ലിമിറ്റഡ്, ജപ്പാനിലെ വ്യവസായ പങ്കാളികൾ എന്നിവരും ഈ സഹകരണത്തിന്റെ ഭാഗമാകും.
ആൻഡമാൻ-നിക്കോബാർ ദ്വീപുകളെ സബ്മറൈൻ ഓപ്റ്റിക്കൽ ഫൈബർ കേബിൾ വഴി ബന്ധിപ്പിക്കുന്ന പ്രവർത്തനം യഥാസമയം നിർവഹിക്കാനായത് ഇന്ത്യയും ജപ്പാനും തമ്മിലുള്ള സഹകരണത്തിന്റെ മികച്ച ഉദാഹരണമാണെന്ന് ചടങ്ങിൽ മന്ത്രി ശ്രീ രവിശങ്കർ പ്രസാദ് പറഞ്ഞു.
5 ജി, 5ജി അധിഷ്ഠിത പ്രവർത്തനങ്ങൾ, ഡിജിറ്റൽ ആരോഗ്യ സാങ്കേതികവിദ്യ എന്നീ മേഖലകളിൽ ജപ്പാൻ നിക്ഷേപകർക്കായി ഇന്ത്യയിലുള്ള മികച്ച സാധ്യതകളെക്കുറിച്ച് മന്ത്രി എടുത്തുപറഞ്ഞു.
ഇന്ത്യ ഗവണ്മെന്റിന്റെ മുഖ്യ ശാസ്ത്ര ഉപദേഷ്ടാവിന്റെ കാര്യാലയം
കോവിഡ് -19 കൈകാര്യം ചെയ്യുന്നതിനുള്ള ഗാർഹിക പരിപാലന മാർഗ്ഗങ്ങൾ പ്രിൻസിപ്പൽ സയന്റിഫിക് അഡ്വൈസറുടെ  ഓഫീസ് പുറത്തിറക്കി
ന്യൂഡൽഹി, ഏപ്രിൽ 30, 2021
"കോവിഡ്-19 കൈകാര്യം ചെയ്യുന്നതിനുള്ള ഗാർഹിക പരിപാലന മാർഗ്ഗങ്ങൾ" എന്ന പേരിൽ ലഘുവായ ലക്ഷണങ്ങളോട് കൂടിയ കോവിഡ് കേസുകൾ വീട്ടിൽ തന്നെ കൈകാര്യം ചെയ്യുന്നതിനായി ലളിതമായ ഒരു വിഷ്വൽ റഫറൻസ് ഇന്ത്യാ ഗവൺമെന്റിന്റെ പ്രിൻസിപ്പൽ സയന്റിഫിക് അഡ്വൈസറുടെ  ഓഫീസ് പുറത്തിറക്കി .
രോഗത്തിൻറെ സാധാരണ ലക്ഷണങ്ങളെ പട്ടികയാക്കുകയും ഈ രോഗലക്ഷണങ്ങൾ അനുഭവപ്പെടുന്ന ആദ്യ ഘട്ടത്തിൽ ആളുകൾ വീടുകളിൽ ക്വാറന്റൈനിൽ കഴിഞ്ഞ് സ്വയം പരിചരണ നടപടികൾ പിന്തുടരുകയും ചെയ്യണമെന്ന് റഫറൻസ് ശുപാർശ ചെയ്യുന്നു. വൈറസ് ബാധയ്ക്കെതിരെ പോരാടുന്നതിനുള്ള ശരീരത്തിന്റെ രോഗപ്രതിരോധ ശേഷിയെ ഉത്തേജിപ്പിക്കുന്നതിനും വിഷമങ്ങളും ഉത്കണ്ഠയും അകറ്റാനും ഇത് ആവശ്യപ്പെടുന്നു .
രോഗിയുടെ രക്തത്തിലെ ഓക്സിജന്റെ അളവും ശരീര താപനിലയും പതിവായി നിരീക്ഷിക്കുകയും പനി വിട്ടുമാറാതിരിക്കുകയോ ഓക്സിജന്റെ അളവ്, SpO2 92 ശതമാനത്തിൽ താഴുകയോ ചെയ്താൽ ഡോക്ടറെ സമീപിക്കേണ്ടതാണ്. SpO2 ലെവൽ 94 ശതമാനത്തിൽ താഴുകയാണെങ്കിൽ ശ്വാസകോശത്തിലെ ഓക്സിജൻ മെച്ചപ്പെടുത്താൻ സഹായിക്കുന്നതിന് ചെയ്യേണ്ട പ്രോനിംഗ് പ്രക്രിയയും ഇത് വ്യക്തമാക്കുന്നു. മുറി നന്നായി വായുസഞ്ചാരമുള്ളതാക്കാൻ രോഗി വസിക്കുന്ന മുറിയുടെ വാതിലുകളും ജനലുകളും തുറന്നിടേണ്ടതിന്റെ പ്രാധാന്യവും എടുത്തു പറഞ്ഞിട്ടുണ്ട്.
വൈറസിന്റെ വ്യാപനം കുറയ്ക്കുന്നതിന് വാക്സിനേഷൻ എടുക്കേണ്ടതിന്റെ പ്രാധാന്യവും മാർഗ്ഗനിർദ്ദേശത്തിൽ വിശദീകരിക്കുന്നു.പ്രതിരോധകുത്തിവയ്പ്പിനു ശേഷവും കോവിഡ് മാനദണ്ഡങ്ങൾ പിന്തുടരേണ്ടത് അനിവാര്യമാണെന്ന് ഇത് ആളുകളെ ഓർമ്മിപ്പിക്കുന്നു.
ഗാർഹിക പരിപാലന മാർഗ്ഗങ്ങൾ കാണുന്നതിന് ദയവായി ഇവിടെ ക്ലിക്കുചെയ്യുക
https://static.pib.gov.in/WriteReadData/specificdocs/documents/2021/apr/doc202143021.pdf
IE/SKY
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ദേശീയ ദുരിതാശ്വാസ നിധിയിലേക്ക് ഐ.ടി.ബി.പി. ഡി.ജി. 8.5 കോടി രൂപയുടെ ചെക്ക് കൈമാറി
ഇന്ഡോ ടിബറ്റന് പൊലീസ് സേനാ ഡയറക്ടര് ജനറല് ശ്രീ. ആര്.കെ.പച്നന്ദ പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ച് പ്രധാനമന്ത്രിയുടെ ദേശീയ ദുരിതാശ്വാസ നിധിയിലേക്ക് 8.5 കോടി രൂപയുടെ ചെക്ക് കൈമാറി. ഐ.ടി.ബി.പി. സേനാംഗങ്ങളില്നിന്നാണു തുക സമാഹരിച്ചത്.
(Visitor Counter : 74
രാജ്യരക്ഷാ മന്ത്രാലയം
ഉപകരണങ്ങൾ / സേവനങ്ങൾ സപ്ലൈ ചെയ്യാൻ ആഭ്യന്തര നിർമാതാക്കൾക്ക് രാജ്യരക്ഷാമന്ത്രാലയം നാല് മാസം സമയം നീട്ടി നൽകി
ഉപകരണങ്ങൾ / സേവനങ്ങൾ സപ്ലൈ ചെയ്യുന്നതിന് നിലവിലെ എല്ലാ ഇന്ത്യന് ഉല്പ്പാദകരുടേയും കരാർ കാലാവധി രാജ്യരക്ഷാ മന്ത്രാലയം നാലു മാസത്തേക്ക് നീട്ടി. കോവിഡ് 19ന്റെ പശ്ചാത്തലത്തില് വിതരണ ശൃംഖലയിലുണ്ടായ തടസ്സങ്ങള് കണക്കിലെടുത്താണു നടപടി.
മന്ത്രാലയത്തിനു കീഴിലുള്ള ഏറ്റെടുക്കല് വിഭാഗം ഇന്ന് പുറത്തിറക്കിയ ഉത്തരവില് രാജ്യരക്ഷാമന്ത്രി ശ്രീ. രാജ്നാഥ് സിങ് ഒപ്പുവച്ചു. മാര്ച്ച് 25 മുതല് ജൂലൈ 24 വരെയാണ് ഉത്തരവിന്റെ കാലാവധി. നിയമപരമായി കരാർ ചെയ്യപ്പെട്ട ഒരു കാര്യം ചെയ്യുന്നതിൽ നിന്നും ഒരാളെ തടയുന്ന മുന്കൂട്ടിക്കാണാത്ത സാഹചര്യങ്ങൾ അഥവാ ഫോഴ്സ് മജുരേ എന്ന കരാർ വ്യവസ്ഥ പ്രകാരമാണ് കാലാവധി നീട്ടിക്കൊടുത്തിട്ടുള്ളത് .
ഉപകരണ- സേവന വിതരണത്തിലെ കാലതാമസത്തിനുള്ള നഷ്ടപരിഹാരം കണക്കാക്കുന്നതിൽ ഈ കാലാവധി ഒഴിവാക്കപ്പെടും.കോവിഡ് കാലത്ത് നിര്മ്മാണപ്രവര്ത്തനങ്ങളില് പ്രതിസന്ധി നേരിട്ട ആഭ്യന്തര പ്രതിരോധ വ്യവസായങ്ങള്ക്ക് ഈ ഉത്തരവ് ആശ്വാസം പകരും.
കരാര് ചെയ്ത ഉല്പ്പന്നങ്ങള് ദീര്ഘിപ്പിച്ച വിതരണകാലയളവിനുള്ളില് എത്തിക്കുന്നതിന് രാജ്യത്തെ വിതരണക്കാര്ക്ക് അനുമതിയുണ്ടെന്നും ഉത്തരവില് വ്യക്തമാക്കുന്നു. ഈ തീരുമാനം പ്രാബല്യത്തില് വരുത്തുന്നതിന് കരാറില് പ്രത്യേക ഭേദഗതിയുടെ ആവശ്യമില്ല. വിദേശ നിര്മ്മാതാക്കള്ക്ക് ഇക്കാര്യവുമായി ബന്ധപ്പെട്ട്, അതതു രാജ്യങ്ങളിലെ സാഹചര്യങ്ങള് കണക്കിലെടുത്ത് രാജ്യരക്ഷാ മന്ത്രാലയത്തെ സമീപിക്കാം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 2,180 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 44,175പേർ.
സജീവ കേസുകൾ ഇപ്പോൾ 0.10% ആണ്.
കഴിഞ്ഞ 24 മണിക്കൂറിനിടെ 6,379 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,77,257 ആയി.
രോഗമുക്തി നിരക്ക് ഇപ്പോൾ 98.72% ആണ്.
കഴിഞ്ഞ 24 മണിക്കൂറിൽ 3,325 പുതിയ കേസുകൾ റിപ്പോർട്ട് ചെയ്തു.
പ്രതിദിന രോഗ സ്ഥിരീകരണ നിരക്ക് 2.29%
പ്രതിവാര രോഗ സ്ഥിരീകരണ നിരക്ക് 3.87%
ആകെ നടത്തിയത് 92.69 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,45,309 പരിശോധനകൾ.
ND
(Visitor Counter : 71
സ്ഥിതിവിവര, പദ്ധതി നിര്വഹണ മന്ത്രാലയം
ദേശീയസ്റ്റാറ്റിസ്റ്റിക്കല് കമ്മീഷന്റെ പ്രവര്ത്തനങ്ങളില് അംഗങ്ങള്തൃപ്തരല്ലെന്ന റിപ്പോര്ട്ടുകള് വാസ്തവ വിരുദ്ധം
ദേശീയസ്റ്റാറ്റിസ്റ്റിക്കല് കമ്മീഷനില് നിന്ന്രാജി വച്ച രണ്ട് അംഗങ്ങള് കമ്മീഷന്റെ പ്രവര്ത്തനങ്ങളെക്കുറിച്ച് ആശങ്ക പ്രകടിപ്പിച്ചെന്ന തരത്തില്ചില മാധ്യമങ്ങളില് വരുന്ന റിപ്പോര്ട്ടുകള് വാസ്തവ വിരുദ്ധമാണെന്ന് കേന്ദ്ര സ്റ്റാറ്റിസ്റ്റിക്സ്, പദ്ധതി നിര്വഹണ മന്ത്രാലയംവ്യക്തമാക്കി. കഴിഞ്ഞ കുറച്ചു മാസങ്ങളിലായി നടന്ന കമ്മീഷന്റെ യോഗങ്ങളിലൊന്നും തന്നെ തൊഴില്സര്വേയുമായോജി.ഡി.പി ബാക്ക് സീരീസുമായോ ബന്ധപ്പെട്ട വിഷയങ്ങളൊന്നും അംഗങ്ങള് ഉയര്ത്തിയിട്ടില്ല. ദേശീയ സ്റ്റാറ്റിസ്റ്റിക്കല് കമ്മീഷന് ഉയര്ന്ന പരിഗണനയാണ് നല്കുന്നതെന്നും കമ്മീഷന്റെ അഭിപ്രായങ്ങള് വിലമതിക്കുകയും അതിനനുസരിച്ച് ഉചിതമായ നടപടികള് സ്വീകരിക്കുകയുംചെയ്യുന്നുണ്ടെന്നും മന്ത്രാലയംവാര്ത്താക്കുറിപ്പില്അറിയിച്ചു.
കേന്ദ്ര സ്റ്റാറ്റിസ്റ്റിക്സ്, പദ്ധതി നിര്വഹണ മന്ത്രാലയത്തിനുവേണ്ടി നാഷണല് സാമ്പിള് സര്വേയാണ് ലേബര് ഫോഴ്സ്സര്വേ നടത്തുന്നത്. തൊഴിലുംതൊഴിലില്ലായ്മയും സംബന്ധിച്ചവാര്ഷിക കണക്കുകള് ഇതിലൂടെ ലഭ്യമാകും. നഗര പ്രദേശങ്ങളിലെ ത്രൈമാസ കണക്കും ഇങ്ങനെ ലഭിക്കും. 2017 ജൂലൈമുതല് 2018 ഡിസംബര് വരെയുള്ള ത്രൈമാസ വിവരങ്ങള് എന്.എസ്.എസ്.ഒ വിശകലനം ചെയ്തുകൊണ്ടിരിക്കുകയാണ്. അതു പൂര്ത്തിയായാല് ഉടന്തന്നെ പുറത്തു വിടും. രാജ്യത്ത്93 ശതമാനം വരുന്ന അനൗപചാരികതൊഴില്സേനയുടെ സാന്നിദ്ധ്യത്തിന്റെ പശ്ചാത്തലത്തില്തൊഴില് ലഭ്യത കണക്കാക്കുന്നത് ഭരണപരമായ സ്ഥിതിവിവരകണക്കുകള്, യഥാസമയത്തുള്ളസര്വേകള് എന്നിവ വഴിമെച്ചപ്പെടുത്തേണ്ടതുണ്ട്. ഇതനുസരിച്ച് എംപ്ലോയീസ് പ്രോവിഡന്റ് ഫണ്ട്, എംപ്ലോയീസ് സ്റ്റേറ്റ് ഇന്ഷുറന്സ്, നാഷണല് പെന്ഷന് സ്കീംതുടങ്ങിയവയില് പുതുതായിചേര്ന്നവരുടെ കണക്ക് കേന്ദ്ര സ്റ്റാറ്റിസ്റ്റിക്സ്, പദ്ധതി നിര്വ്വഹണ മന്ത്രാലയം പുറത്തു വിട്ടിട്ടുണ്ട്.ഈ പദ്ധതികളില് പുതുതായി പേര് ചേര്ക്കുന്നവരുടെ എണ്ണം സൂചിപ്പിക്കുന്നത് ഔപചാരിക മേഖലയിലേക്ക് നീങ്ങിക്കൊണ്ടിരിക്കുന്ന തൊഴില്സേനയെയാണ്.
ജി.ഡി.പി ബാക്ക് സീരീസിനെ സംബന്ധിച്ചിടത്തോളം, അതിന് അന്തിമ രൂപം നല്കാനും പുറത്തിറക്കാനും ദേശീയ സ്റ്റാറ്റിസ്റ്റിക്കല് കമ്മീഷന് തന്നെ മന്ത്രാലയത്തോടാവശ്യപ്പെട്ടിട്ടുണ്ട്. 2011- 12 അടിസ്ഥാന വര്ഷമാക്കിയാണ്ജി.ഡി.പി ബാക്ക് സീരിസ് കണക്കാക്കിയത്. നാഷണല് അക്കൗണ്ട്സ്സ്റ്റാറ്റിസ്റ്റിക്സിലെ വിദഗ്ധര് അംഗീകരിച്ച രീതിയാണത്. ഇത് പിന്നീട്ദേശീയ സ്റ്റാറ്റിസ്റ്റിക്കല് കമ്മീഷനും ചര്ച്ച ചെയ്തതാണ്. ബാക്ക് സീരീസിനായി അവലംബിച്ച രീതി പൊതു പരിശോധനയ്ക്ക് ലഭ്യമാണെന്നുംകേന്ദ്ര സ്റ്റാറ്റിസ്റ്റിക്സ്, പദ്ധതി നിര്വ്വഹണ മന്ത്രാലയംഅറിയിച്ചു.
(AM / ND/MRD
ആരോഗ്യ, കുടുംബക്ഷേമ മന്ത്രാലയം
ലോകാരോഗ്യ സംഘടനയുടെ സൗത്ത് ഈസ്റ്റ് ഏഷ്യ റീജിയന്റെ 73-ാമത് സെഷനിൽ ഡോ. ഹർഷ് വർധൻ വീഡിയോ കോൺഫറൻസിംഗിലൂടെ പങ്കെടുത്തു
കേന്ദ്ര ആരോഗ്യ-കുടുംബക്ഷേമ മന്ത്രി ഡോ. ഹർഷ് വർധൻ ലോകാരോഗ്യ സംഘടനയുടെ സൗത്ത് ഈസ്റ്റ് ഏഷ്യ റീജിയന്റെ 73-ാമത് സെഷനിൽ പങ്കെടുത്തു. ആരോഗ്യ, കുടുംബക്ഷേമ സഹമന്ത്രി ശ്രീ അശ്വിനികുമാർ ചൗബെയും സംബന്ധിച്ചു.
കഴിഞ്ഞ സെഷൻ ന്യൂഡൽഹിയിലായിരുന്നു നടന്നത്.
സ്ഥാനമൊഴിയുന്ന ചെയർപേഴ്സൺ എന്ന നിലയിൽ വിശിഷ്ടാതിഥികളെ അഭിസംബോധന ചെയ്തുകൊണ്ട് കോവിഡ് -19 മൂലം മേഖലയിൽ ജീവൻ നഷ്ടപ്പെട്ടവർക്ക് ഡോ. ഹർഷ് വർധൻ അനുശോചനം രേഖപ്പെടുത്തി. മേഖലയിലെ ധീരരായ മുൻനിര പോരാളികൾക്ക് അദ്ദേഹം ഹൃദയംഗമമായ നന്ദി അറിയിച്ചു. കൂട്ടായ പരിശ്രമത്തിന്റെ ഫലമായി കൈവരിച്ച മുന്നേറ്റങ്ങൾ ഉയർത്തിക്കാട്ടുന്നതിന് മാത്രമല്ല, പ്രാദേശികവും ആഗോളവുമായ പൊതുജനാരോഗ്യ പ്രശ്നങ്ങളും മുന്നോട്ടുള്ള മാർഗങ്ങളും ചർച്ച ചെയ്യുന്നതിനു ഇത്തരം മേഖലാ കമ്മറ്റി പ്ലാറ്റ്ഫോമുകളുടെ പ്രാധാന്യം ഡോ. ഹർഷ്വർധൻ ഉയർത്തിക്കാട്ടി. “ഒരു ജനതയ്ക്ക് വേണ്ടി രാജ്യത്തിനു ചെയ്യാൻ കഴിയുന്ന ഏറ്റവും വലിയതും പ്രധാനപ്പെട്ടതുമായ നിക്ഷേപമാണ് ആരോഗ്യം” എന്ന പ്രധാനമന്ത്രിയുടെ കാഴ്ചപ്പാട് വിശദീകരിച്ചുകൊണ്ട് അദ്ദേഹം നാഷനൽ ഡിജിറ്റൽ ഹെൽത്ത് മിഷന്റെ നേട്ടങ്ങളെക്കുറിച്ചും സംസാരിച്ചു.
പ്രധാനമന്ത്രിയുടെ ഓഫീസ്
മഹാനവമിയില് പ്രധാനമന്ത്രി സിദ്ധിദാത്രി ദേവിയെ വണങ്ങി
നവരാത്രി വേളയായ മഹാ നവമിയില് സിദ്ധിദാത്രി ദേവിയോട് പ്രധാനമന്ത്രി ശ്രീ നരേന്ദ്ര മോദി പ്രാര്ത്ഥിക്കുകയും എല്ലാവരുടെയും ജീവിതത്തില് വിജയത്തിനായി അനുഗ്രഹം തേടുകയും ചെയ്തു. സിദ്ധിദാത്രി ദേവിയുടെ സ്തുതികളും ശ്രീ മോദി പങ്കുവെച്ചു.
ട്വീറ്റില് പ്രധാനമന്ത്രി പറഞ്ഞു;
വിശ്വകത്രീ വിശ്വഭത്രീ വിശ്വഹത്രീ വിശ്വപ്രീതാ
വിശ്വാര്ച്ചിതാ വിശ്വാതീതാ സിദ്ധിദാത്രീ നമോസ്തു തേ
നവരാത്രിയിലെ മഹാനവമി അമ്മ സിദ്ധിദാത്രിക്ക് സമര്പ്പിച്ചിരിക്കുന്നു. ജീവിതത്തില് വിജയം നേടുന്നതിനൊപ്പം കടമയുടെ പാതയില് നടക്കാന് നിങ്ങള്ക്കെല്ലാവര്ക്കും പ്രചോദനമാകട്ടെ. ഹൃദയം നിറഞ്ഞ ആശംസകള്!'
--ND--
(
സാംസ്കാരിക മന്ത്രാലയം
ആർക്കിയോളജിക്കൽ സർവ്വേ ഓഫ് ഇന്ത്യയുടെ സംരക്ഷിത സ്മാരകം സന്ദർശിക്കുന്നതിലുണ്ടായിരുന്ന നിയന്ത്രണം നീക്കി
ആർക്കിയോളജിക്കൽ സർവ്വേ ഓഫ് ഇന്ത്യയുടെ കീഴിൽ, കേന്ദ്ര സംരക്ഷണത്തിലുള്ള സ്മാരകങ്ങളും പ്രദേശങ്ങളും സന്ദർശിക്കുന്നവരുടെ എണ്ണത്തിൽ ഏർപ്പെടുത്തിയിരുന്ന നിയന്ത്രണം നീക്കി. ഇത് സംബന്ധിച്ച പുതുക്കിയ മാതൃകാപ്രവർത്തന ചട്ടം, 2020 ഡിസംബർ 18ന് ആർക്കിയോളജിക്കൽ സർവേ ഓഫ് ഇന്ത്യ, സംരക്ഷിത സ്മാരകങ്ങളുടെ റീജണൽ ഡയറക്ടർമാർക്കും, സൂപ്രണ്ടിംഗ് ആർക്കിയോളജിസ്റ്റ്കൾക്കും നൽകി.
അതേസമയം സ്മാരകങ്ങളിലെ പ്രതിദിന സന്ദർശകരുടെ എണ്ണം, സൂപ്രണ്ടിങ് ആർക്കിയോളജിസ്റ്റിന് തീരുമാനിക്കാവുന്നതാണ്. ഇതിന് ജില്ലാ ദുരന്തനിവാരണ കമ്മിറ്റി ചെയർമാൻ കൂടിയായ ജില്ലാ മജിസ്ട്രേറ്റിന്റെ അനുമതി ഉണ്ടാകണം.
ക്യു ആർ കോഡ്, നെറ്റ്വർക്ക് എന്നിവയിൽ പ്രശ്നങ്ങൾ ഉള്ള ഇടങ്ങളിൽ നേരിട്ടുള്ള ടിക്കറ്റ് വിൽപ്പന പുനരാരംഭിക്കാവുന്നതാണ്. ദൃശ്യ ശബ്ദ പ്രദർശനങ്ങളും പുനരാരംഭിക്കാം.
കേന്ദ്ര ആഭ്യന്തര മന്ത്രാലയം, കേന്ദ്ര ആരോഗ്യ കുടുംബക്ഷേമ മന്ത്രാലയം, കേന്ദ്ര സാംസ്കാരിക മന്ത്രാലയം എന്നിവ നിർദ്ദേശിക്കുന്ന കോവിഡ് പ്രോട്ടോക്കോളുകൾ, ഈ സംരക്ഷിത സ്മാരകങ്ങളിൽ പൂർണമായും പാലിക്കണം. കൂടാതെ സംസ്ഥാന ഗവൺമെന്റിന്റെയും ജില്ലാ ഭരണകൂടത്തിന്റെയും പ്രത്യേക നിർദ്ദേശങ്ങളുണ്ടെങ്കിൽ അവയും കൃത്യമായി പാലിക്കണമെന്ന് പുതുക്കിയ മാർഗ്ഗ നിർദ്ദേശത്തിൽ പറയുന്നു.
രാജ്യരക്ഷാ മന്ത്രാലയം
ഇൻഡോ- ഫ്രാൻസ് സംയുക്ത സൈനികാഭ്യാസത്തിന്റെ ആറാം പതിപ്പ് ഫ്രാൻസിൽ സമാപിച്ചു
രണ്ടു വർഷത്തിൽ ഒരിക്കലെത്തുന്ന ഇൻഡോ - ഫ്രാൻസ് സൈനികാഭ്യാസത്തിന്റെ ആറാം പതിപ്പ് "എക്സ് ശക്തി- 2021" തീവ്രവാദ ഗ്രൂപ്പുകൾക്ക് മേൽ തങ്ങളുടെ പോരാട്ട ശക്തിയും ആധിപത്യവും പ്രകടമാക്കി കൊണ്ട് , പന്ത്രണ്ട് ദിവസത്തെ തീവ്രമായ സംയുക്ത സൈനിക പരിശീലനത്തിന് ശേഷം 2021 നവംബർ 25-ന് സമാപിച്ചു, ഐക്യരാഷ്ട്രസഭയുടെ ചാർട്ടറിന് കീഴിൽ ഒരേ സാഹചര്യങ്ങളിൽ തീവ്രവാദ വിരുദ്ധ പ്രവർത്തനങ്ങളിൽ പരിശീലനം നേടുന്നതിന് ഈ അഭ്യാസം ഇരു സംഘങ്ങൾക്കും അവസരം നൽകി.
അർദ്ധ നഗര സാഹചര്യങ്ങളിലെ തീവ്രവാദ വിരുദ്ധ പ്രവർത്തനങ്ങളുടെ നേരിടിൽ അവസ്ഥയും തന്ത്രപരമായ പരിശീലനവും ഉൾപ്പെടുന്ന രണ്ട് ഘട്ടങ്ങളിലായാണ് അഭ്യാസം നടത്തിയത്.രണ്ട് സംഘങ്ങളും തങ്ങളുടെ മികച്ച പ്രവർത്തന രീതികളും അനുഭവങ്ങളും പങ്കുവെച്ചു
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
മൊബൈൽ ടവർ സ്ഥാപിക്കുന്നതുമായി ബന്ധപ്പെട്ടുണ്ടാകുന്ന തട്ടിപ്പുകൾ സംബന്ധിച്ച് ടെലികമ്മ്യൂണിക്കേഷൻസ് വകുപ്പ് പുറത്തിറക്കുന്ന ഉപദേശ രൂപേണെയുള്ള പൊതു നിർദ്ദേശങ്ങൾ
മൊബൈൽ ടവർ സ്ഥാപിക്കുന്നതുമായി ബന്ധപ്പെട്ടുണ്ടാകുന്ന തട്ടിപ്പുകൾ സംബന്ധിച്ച് കേന്ദ്ര വാർത്താവിനിമയ മന്ത്രാലയത്തിണ് കീഴിലുള്ള ടെലികമ്മ്യൂണിക്കേഷൻസ് വകുപ്പ്  ഉപദേശ രൂപേണെയുള്ള പൊതു നിർദ്ദേശങ്ങൾ പുറപ്പെടുവിച്ചു.
മൊബൈൽ ടവറുകൾ സ്ഥാപിക്കാനെന്ന പേരിൽ ചില തട്ടിപ്പ് കമ്പനികൾ / ഏജൻസികൾ / വ്യക്തികൾ പൊതുജനങ്ങളെ വഞ്ചിക്കുന്നതായും, മാസവാടകയായി വലിയ തുകകളും മറ്റും വാഗ്ദാനം ചെയ്ത് പണം പിരിക്കുന്നതായും ടെലികമ്മ്യൂണിക്കേഷൻസ് വകുപ്പിന്റെ ശ്രദ്ധയിൽപ്പെട്ടിട്ടുണ്ട്.
അതിനാൽ പൊതുജനങ്ങളെ ഇനിപ്പറയുന്ന കാര്യങ്ങൾ അറിയിച്ചുകൊള്ളുന്നു:
1. മൊബൈൽ ടവറുകൾ സ്ഥാപിക്കുന്നതിനുള്ള സ്ഥലം പാട്ടത്തിനെടുക്കുന്നതിലും / വാടകയ്ക്ക് എടുക്കുന്നതിലും DoT / TRAI നേരിട്ടോ അല്ലാതെയോ ബന്ധപ്പെടുന്നില്ല.
2. മൊബൈൽ ടവറുകൾ സ്ഥാപിക്കുന്നതിന് DoT / TRAI എന്നിവയോ അവയുടെ ഓഫീസർമാരോ "നോ ഒബ്ജക്ഷൻ സർട്ടിഫിക്കറ്റ്" നൽകുന്നില്ല.
3. മൊബൈൽ ടവറുകൾ ഇൻസ്റ്റാൾ ചെയ്യാൻ അധികാരപ്പെടുത്തിയ ടെലികോം സേവന ദാതാക്കളുടെയും  ഇൻഫ്രാസ്ട്രക്ചർ പ്രൊവൈഡർമാരുടെയും  പുതുക്കിയ ലിസ്റ്റ് DoT വെബ്സൈറ്റിൽ ലഭ്യമാണ്.
https://dot.gov.in, https://dot.gov.in /infrastructure-provider എന്ന ലിങ്കുകളിൽ പരിശോധിക്കാവുന്നതാണ്.
4. മൊബൈൽ ടവർ സ്ഥാപിക്കുന്നതിന് ഏതെങ്കിലും കമ്പനി / ഏജൻസി / വ്യക്തി പണം ആവശ്യപ്പെടുന്ന സാഹചര്യത്തിൽ, കൂടുതൽ ജാഗ്രത പുലർത്താനും കമ്പനിയുടെ യോഗ്യതാപത്രങ്ങൾ പരിശോധിക്കാനും പൊതുജനങ്ങൾക്ക് ഇതിനാൽ മുന്നറിയിപ്പ് നൽകുന്നു. മൊബൈൽ ടവറുകൾ സ്ഥാപിക്കുന്നതിന് തങ്ങളുടെ അംഗങ്ങൾ പണമൊന്നും ആവശ്യപ്പെടുന്നില്ലെന്ന് ടെലികോം സേവന ദാതാക്കളുടെയും ഇൻഫ്രാസ്ട്രക്ചർ പ്രൊവൈഡർമാരുടെയും അസോസിയേഷൻ സ്ഥിരീകരിച്ചിട്ടുണ്ട്.
5. ഏതെങ്കിലും വ്യക്തി ഇത്തരം വഞ്ചനാപരമായ പ്രവർത്തനങ്ങളിൽ ഏർപ്പെടുന്നത് ശ്രദ്ധയിൽപ്പെട്ടാൽ, സംഭവം ലോക്കൽ പോലീസ് അധികാരികളെ അറിയിക്കാവുന്നതാണ്.
6. കൂടാതെ DoT-യുടെ പ്രാദേശിക ഫീൽഡ് യൂണിറ്റുകളെയും ബന്ധപ്പെടാവുന്നതാണ്. ബന്ധപ്പെടാനുള്ള വിശദാംശങ്ങൾ DoT വെബ്സൈറ്റിൽ https://dot.gov.in/relatedlinks/director-general-telecom എന്ന ലിങ്കിൽ ലഭ്യമാണ്
ആരോഗ്യ, കുടുംബക്ഷേമ മന്ത്രാലയം
കുട്ടികളിലെ കോവിഡ്-19 പലപ്പോഴും രോഗലക്ഷണങ്ങളില്ലാത്തതും അപൂർവ്വമായി മാത്രം ആശുപത്രി പ്രവേശനം ആവശ്യമുള്ളതുമാണ് - ഡോ. വി. കെ. പോൾ
ന്യൂഡൽഹി, ജൂൺ 30, 2021
രാജ്യത്തെ കോവിഡ്-19 രണ്ടാം തരംഗത്തിനിടയിൽ, ഇനിയും കോവിഡ്-19 തരംഗങ്ങൾ ഉണ്ടാവുകയാണെങ്കിൽ, അത് കുട്ടികളെ പ്രതികൂലമായി ബാധിക്കുന്നതിനുള്ള ഉയർന്ന അപകടസാധ്യതയെക്കുറിച്ച് നിരവധി ചോദ്യങ്ങൾ മാധ്യമങ്ങളിൽ ഉയർന്നിട്ടുണ്ട്.
ഈ ആശങ്കയെക്കുറിച്ച് വിദഗ്ദ്ധർ, പല പ്ലാറ്റ്ഫോമുകളിലും വിശദീകരിച്ചിട്ടുണ്ട്.
2021 ജൂൺ 1 ന് കേന്ദ്ര ആരോഗ്യ മന്ത്രാലയത്തിന്റെ കോവിഡ്-19 നെക്കുറിച്ചുള്ള വാർത്ത സമ്മേളനത്തിൽ, നീതി ആയോഗ് അംഗം  ഡോ. വി. കെ. പോൾ, കുട്ടികൾക്ക് അണുബാധയുണ്ടാവുകയാണെങ്കിൽ ഫലപ്രദമായ സംരക്ഷണവും ചികിത്സയും നൽകുന്നതിന് ആവശ്യമായ ആരോഗ്യ സംവിധാനങ്ങൾ ഏർപ്പെടുത്തിയിട്ടുണ്ടെന്ന് അറിയിച്ചിരുന്നു. കുട്ടികളിലെ കോവിഡ്-19 പലപ്പോഴും രോഗലക്ഷണങ്ങളില്ലാത്തതാണ്, അപൂർവ്വമായി മാത്രമേ ആശുപത്രി പ്രവേശനം ആവശ്യമായി വരികയുള്ളൂ എന്ന് അദ്ദേഹം പറഞ്ഞു. എങ്കിലും രോഗബാധിതരായ കുട്ടികളിൽ, വളരെ ചെറിയ ശതമാനം പേർക്ക് ആശുപത്രിവാസം വേണ്ടിവന്നേക്കാം എന്നും അദ്ദേഹം പറഞ്ഞു
.
2021 ജൂൺ 8 ന് നടന്ന കോവിഡ്-19 നെക്കുറിച്ചുള്ള വാർത്താ സമ്മേളനത്തിൽ, എയിംസ്, ന്യൂഡൽഹി ഡയറക്ടർ ഡോ. രൺദീപ് ഗുലേറിയ, കോവിഡ് തുടർ തരംഗങ്ങളിൽ, കുട്ടികൾക്ക് ഗുരുതരമായ രോഗബാധയുണ്ടാകുമെന്ന് തെളിയിക്കുന്നതിന് ഇന്ത്യയിൽ നിന്നോ, ആഗോളതലത്തിൽ നിന്നോ ഒരു വിവരവും ഇല്ലെന്ന് പറഞ്ഞു. ആരോഗ്യമുള്ള കുട്ടികളിൽ, ആശുപത്രി വാസം ആവശ്യമില്ലാതെ തന്നെ, നേരിയ രോഗലക്ഷണങ്ങളോടെ അസുഖം ബാധിക്കുകയും പിന്നീട് ഭേദമാവുകയും ചെയ്തു. അതേസമയം, ഇന്ത്യയിൽ രണ്ടാമത്തെ തരംഗത്തിനിടെ കോവിഡ്-19 അണുബാധയെത്തുടർന്ന് ആശുപത്രിയിൽ പ്രവേശിപ്പിച്ച കുട്ടികൾക്ക് ഒന്നുകിൽ അനുബന്ധ രോഗാവസ്ഥയോ അല്ലെങ്കിൽ പ്രതിരോധശേഷിക്കുറവോ ഉണ്ടായിരുന്നതായി അദ്ദേഹം പറഞ്ഞു .
2021 ജൂൺ 25 ന് നാഷണൽ ടെക്നിക്കൽ അഡ്വൈസറി ഗ്രൂപ്പ് ഓൺ ഇമ്മ്യൂണൈസേഷൻ  പ്രവർത്തക സമിതി അധ്യക്ഷൻ, ഡോ. എൻ. കെ. അറോറ, 2-18 വയസ്സിന് ഇടയിൽ പ്രായമുള്ള കുട്ടികളിൽ, കോവാക്സിൻ പരീക്ഷണം ആരംഭിച്ചതായും ഈ വർഷം സെപ്റ്റംബർ - ഒക്ടോബർ മാസങ്ങളിൽ ഇതിന്റെ ഫലം ലഭിക്കും എന്നും പറഞ്ഞു. കുട്ടികൾക്ക് അണുബാധ പിടിപെട്ടേക്കാമെങ്കിലും അവർക്ക് ഗുരുതരമായ രോഗം വരില്ലെന്ന് അദ്ദേഹം പറഞ്ഞു .
കുട്ടികളിൽ  കോവിഡ്-19 കൈകാര്യം ചെയ്യുന്നതിനുള്ള മാർഗ്ഗനിർദ്ദേശങ്ങൾ കേന്ദ്ര ആരോഗ്യ കുടുംബക്ഷേമ മന്ത്രാലയം 2021 ജൂൺ 18 ന് പുറത്തിറക്കിയിട്ടുണ്ട്
.
RRTN/SKY
(
പ്രധാനമന്ത്രിയുടെ ഓഫീസ്
പ്രധാനമന്ത്രി നവരാത്രി വേളയിൽ കാളരാത്രി ദേവിയോട് പ്രാർത്ഥിക്കുന്നു
പ്രധാനമന്ത്രി ശ്രീ നരേന്ദ്ര മോദി നവരാത്രി വേളയിൽ കാളരാത്രി ദേവിയോട് പ്രാർത്ഥിക്കുകയും എല്ലാവർക്കും അനുഗ്രഹം തേടുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"എല്ലാ തടസ്സങ്ങളും നീക്കി എല്ലാവരുടെയും ജീവിതത്തിൽ സന്തോഷം, സമാധാനം, സമൃദ്ധി, നല്ല ആരോഗ്യം എന്നിവ കൊണ്ടുവരാൻ കാളരാത്രി ദേവിയോട് പ്രാർത്ഥിക്കുന്നു."
(
പ്രത്യേക സേവനങ്ങളും ഫീച്ചറുകളും
എഎസ്ഐ തൃശൂർ സർക്കിൾ 2022 നവംബർ 19 മുതൽ 25 വരെ കാസർകോട് ബേക്കൽ കോട്ടയിൽ വെച്ച് ലോക പൈതൃക വാരാഘോഷം സംഘടിപ്പിക്കുന്നു.
കൊച്ചി :18 നവംബർ 2022
സാംസ്കാരിക മന്ത്രാലയത്തിന് കീഴിൽ വരുന്ന പ്രമുഖ സ്ഥാപനമായ ആർക്കിയോളജിക്കൽ സർവേ ഓഫ് ഇന്ത്യ എല്ലാ വർഷവും നവംബർ 19 മുതൽ 25 വരെ അഖിലേന്ത്യാ തലത്തിൽ ലോക പൈതൃക വാരാഘോഷം നടത്തുന്നു. രാജ്യത്തെ സമ്പന്നമായ മൂർത്തവും അദൃശ്യവുമായ പൈതൃകത്തിന്റെ മികച്ച വിലയിരുത്തലിനും മൂല്യനിർണ്ണയത്തിനുമായി യുവതലമുറയിലും പൊതുജനങ്ങളിലും സാംസ്കാരിക അവബോധം വളർത്തിയെടുക്കുക എന്നതാണ് ലക്ഷ്യം
ഈ വർഷം ASI യുടെ തൃശൂർ സർക്കിൾ 2022 നവംബർ 19 മുതൽ 25 വരെ കാസർകോട് ജില്ലയിലെ ബേക്കൽ കോട്ടയിൽ വെച്ച് ലോക പൈതൃക വാരാഘോഷം നടത്തും .പൊതുജനങ്ങൾക്കും യുവജനങ്ങൾക്കും ഉപകാരപ്രദമായ വൈവിധ്യമാർന്ന അക്കാദമിക സാംസ്കാരിക പരിപാടികളാണ് ഇത്തവണ സംഘടിപ്പിക്കുന്നതെന്ന് തൃശൂർ സർക്കിൾ സൂപ്രണ്ടിംഗ് ആർക്കിയോളജിസ്റ്റ് അറിയിച്ചു.
നാളെ  ബേക്കൽ കോട്ടയിൽ നടക്കുന്ന ഉദ്ഘാടന ചടങ്ങിൽ എഎസ്ഐ തൃശൂർ സർക്കിളിന് കീഴിലുള്ള സംരക്ഷിത ക്ഷേത്രങ്ങളെയും കോട്ടകളെയും കുറിച്ചുള്ള ബ്രെയിൽ ലിപി ബ്രോഷറുകൾ മുഖ്യാതിഥി പ്രകാശനം ചെയ്യും.
നവംബർ 20 മുതൽ 24 വരെ വിദ്യാർത്ഥികൾക്കായി ചിത്രരചനാ മത്സരം, ക്വിസ്, ഉപന്യാസ രചന തുടങ്ങിയ വിവിധ പൈതൃക വിഷയങ്ങളെ അടിസ്ഥാനമാക്കിയുള്ള മത്സരങ്ങൾ നടത്തും. 24-ന് ബേക്കൽ കോട്ടയിലും പരിസരത്തും സ്കൂൾ, കോളേജ് വിദ്യാർത്ഥികളെ ഉൾപ്പെടുത്തി പ്രത്യേക ശുചീകരണ ക്യാമ്പിംഗ് വിഭാവനം ചെയ്തിട്ടുണ്ട്. എല്ലാ വൈകുന്നേരങ്ങളിലും സാംസ്കാരിക പരിപാടികളും ഉണ്ടായിരിക്കും.
ലോക പൈതൃക വാരാഘോഷത്തിന്റെ സമാപന ചടങ്ങ് 2022 നവംബർ 25 ന് ബേക്കൽ കോട്ടയിൽ നടക്കും. വിജയികൾക്കുള്ള സമ്മാനങ്ങളും സർട്ടിഫിക്കറ്റുകളും മുഖ്യാതിഥി വിതരണം ചെയ്യും, തുടർന്ന് സംഗീത സാംസ്കാരിക പരിപാടികൾ നടക്കുമെന്നും സൂപ്രണ്ടിംഗ് ആർക്കിയോളജിസ്റ്റ് അറിയിച്ചു.
SKY